सही जांच और इलाज के अलावा टीबी से लड़ने के लिए सही पोषण और साफ-सफाई जरूरी है. यह सलाह सामान्य लग सकती है लेकिन इस सच्चाई से मुंह नहीं मोड़ा जा सकता कि ये बुनियादी सुविधाएं भी अधिकांश मरीजों को मयस्सर नहीं हैं. सार्वजनिक स्वास्थ्य तंत्र पर होने वाला खर्च भी महत्वपूर्ण है. सरकार इसे 2025 तक खत्म करना चाहती है कि लेकिन स्वास्थ्य क्षेत्र पर उसका खर्च जीडीपी का महज 1.4 फीसदी है. टीबी मरीजों की बढ़ती संख्या और इसके इलाज पर होने वाले खर्च को देखते हुए सरकार को दो काम करना चाहिए.